CELEX: 32009R0310
Language: lv
Date: 2009-04-15 00:00:00
Title: Komisijas Regula (EK) Nr. 310/2009 ( 2009. gada 15. aprīlis ), ar ko uzsāk konkursa procedūru sausā vājpiena iepirkumam laika posmam, kas beidzas 2009. gada 31. augustā

16.4.2009   
            
            
               LV
            
            
               Eiropas Savienības Oficiālais Vēstnesis
            
            
               L 97/13
            
         
      KOMISIJAS REGULA (EK) Nr. 310/2009
   (2009. gada 15. aprīlis),
   ar ko uzsāk konkursa procedūru sausā vājpiena iepirkumam laika posmam, kas beidzas 2009. gada 31. augustā
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 13. panta 3. punktu un 18. panta 2. punkta e) apakšpunktu saistībā ar 4. pantu,
   tā kā:
   
               (1)
            
            
               Ar Komisijas 2009. gada 15. aprīļa Regulu (EK) Nr. 309/2009 (2) tika pārtraukts sausā vājpiena intervences iepirkums par nemainīgu cenu, ko veica laika posmā no 2009. gada 1. marta līdz 31. augustam, jo piedāvājumi pārsniedza 109 000 tonnu apjomu, kas noteikts Regulas (EK) Nr. 1234/2007 13. panta 1. punkta d) apakšpunktā.
            
         
               (2)
            
            
               Lai turpinātu atbalstīt sausā vājpiena tirgu, jāuzsāk konkursa procedūra.
            
         
               (3)
            
            
               Komisijas Regulas (EK) Nr. 214/2001 (3) 13. pantā paredzēti noteikumi, kas jāievēro, ja Komisija pieņēmusi lēmumu, ka iepirkums jāveic saskaņā ar konkursa procedūru.
            
         
               (4)
            
            
               Ņemot vērā īpašo stāvokli piena tirgū, un sistēmas lielākas efektivitātes labad ir lietderīgi, izdarot atkāpi, palielināt konkursu biežumu līdz diviem konkursiem mēnesī.
            
         
               (5)
            
            
               Lai varētu uzsākt sausā vājpiena iepirkumu ar konkursa procedūru, tiklīdz ir pabeigts intervences iepirkums par nemainīgu cenu, šai regulai iespējami drīz jāstājas spēkā.
            
         
               (6)
            
            
               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Sausā vājpiena iepirkums ar konkursa procedūru virs Regulas (EK) Nr. 1234/2007 13. panta 1. punktā noteiktā daudzuma notiks līdz 2009. gada 31. augustam saskaņā ar nosacījumiem, kas paredzēti Regulas (EK) Nr. 214/2001 II nodaļas 4. iedaļā un šajā regulā.
   2. pants
   Atkāpjoties no Regulas (EK) Nr. 214/2001 14. panta 2. punkta, piedāvājumu iesniegšanas termiņš katram konkrētam konkursam ir mēneša pirmā un trešā otrdiena plkst. 11.00 (Briseles laiks).
   Tomēr augustā termiņš ir ceturtā otrdiena plkst. 11.00 (Briseles laiks). Ja otrdiena ir valsts svētku diena, termiņš ir iepriekšējā darbdiena plkst. 11.00 (Briseles laiks).
   3. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2009. gada 15. aprīlī
      
         
            Komisijas vārdā —
         
            lauksaimniecības un lauku attīstības ģenerāldirektors
         
         Jean-Luc DEMARTY
         
      
   
   
      (1)  OV L 299, 16.11.2007., 1. lpp.
   
      (2)  OV L 97, 16.4.2009., 12. lpp.
   
      (3)  OV L 37, 7.2.2001., 100. lpp.